ai4bharat/Pralekha huggingface dataset:
শিল্পওবাণিজ্যমন্ত্রক
কেন্দ্রীয় শিল্প-বাণিজ্য মন্ত্রী রপ্তানি ঋণ বিষয়ে বৈঠক করলেন
নয়াদিল্লি, ৭ জুন, ২০১৯
কেন্দ্রীয় শিল্প-বাণিজ্য ও রেলমন্ত্রী শ্রী পীযূষ গোয়েল আজ নতুন দিল্লিতে সরকারি-বেসরকারি ব্যাঙ্ক, রিজার্ভ ব্যাঙ্ক, একজিম ব্যাঙ্ক ও বিভিন্ন রপ্তানি সংগঠনের প্রতিনিধিদের সঙ্গে এক বৈঠকে মিলিত হন। মূলত, রপ্তানি ক্ষেত্রে ঋণের সমস্যার বিষয়টি নিয়ে এই বৈঠকে আলোচনা হয়। ভারতীয় অর্থনীতিতে ১ ট্রিলিয়ন ডলার মূল্যের পণ্য রপ্তানি এবং ১ ট্রিলিয়ন ডলার মূল্যের পরিষেবা রপ্তানির লক্ষ্যকে আগামী পাঁচ বছরের মধ্যে অর্জন করার জন্য শিল্পমন্ত্রী রপ্তানিকারকদের প্রয়োজন স্বল্প সুদের হারে ঋণ সরবরাহের গুরুত্বের ওপর জোর দেন। এ বিষয়ে ব্যাঙ্ক এবং সরকারকে যৌথ দায়িত্বে কাজ করতে হবে বলে তিনি অভিমত প্রকাশ করেন। যেহেতু বিগত কয়েক বছর ধরে আমাদের দেশে রপ্তানি বৃদ্ধির হার কিছুটা পড়তির দিকে, তাই অবস্থার উন্নতির জন্য জরুরি ভিত্তিতে ব্যবস্থা গ্রহণ করা দরকার বলে শ্রী গোয়েল মন্তব্য করেন। শিল্প-বাণিজ্য মন্ত্রী রপ্তানিকারকদের ঋণের ক্ষেত্রে সুদে ছাড় সংক্রান্ত প্রকল্প সম্পর্কেও আলোচনা করেন। বিষয়টি নিয়ে যথাযথ গুরুত্ব দিয়ে পর্যালোচনার জন্য তিনি রিজার্ভ ব্যাঙ্ক, একজিম ব্যাঙ্ক এবং স্টেট ব্যাঙ্ককে অনুরোধ জানান। এ মাসের ৩০ তারিখে মুম্বাইতে এই বিষয়টি নিয়ে পরবর্তী বৈঠকে রিপোর্ট পেশ করার জন্য তিনি সংশ্লিষ্ট ব্যাঙ্কগুলিকে নির্দেশ দেন।
আজকের বৈঠকে ইরানে পণ্য ও পরিষেবা রপ্তানির বিভিন্ন দিক নিয়ে আলোচনা হয়। রপ্তানি ক্ষেত্রের যে কোন ধরনের সমস্যা সময় নির্দিষ্টভাবে সমাধান করার জন্য তিনি তাঁর বিভাগীয় আধিকারিকদের নির্দেশ দেন। রপ্তানি ক্ষেত্রের বিভিন্ন সমস্যা বিষয়ে একটি বিস্তারিত রিপোর্ট আগামী ৩০ দিনের মধ্যে জমা দেওয়ার জন্য ফেডারেশন অফ ইন্ডিয়া এক্সপোর্ট অর্গানাইজেশন্স -কে নির্দেশ দেওয়া হয়। এছাড়া, রিজার্ভ ব্যাঙ্ক কর্তৃপক্ষকে তাদের বৈদেশিক মুদ্রা ভাণ্ডার থেকে ২,৫০০ কোটি ডলারের সমতুল ঋণ ব্যাঙ্কের মাধ্যমে দেওয়ার প্রস্তাব যথাযথভাবে বিবেচনার নির্দেশও দেওয়া হয়।
আজকের বৈঠকে কেন্দ্রীয় অর্থ মন্ত্রক, অর্থনৈতিক বিষয় সংক্রান্ত বিভাগ, আর্থিক পরিষেবা সংক্রান্ত বিভাগের উচ্চপদস্থ প্রতিনিধিরা এবং বাণিজ্য মন্ত্রকের সচিব শ্রী অনুপ ওয়াধওয়ান উপস্থিত ছিলেন। এছাড়া, এমএসএমই দপ্তরের সচিব ডঃ অরুণ কুমার পাণ্ডা, বৈদেশিক বাণিজ্য বিভাগের মহানির্দেশক অলোক বর্ধন চতুর্বেদী, রিজার্ভ ব্যাঙ্ক সহ বিভিন্ন ব্যাঙ্কের প্রতিনিধি এবং বিভিন্ন বাণিজ্যিক সংগঠনের প্রতিনিধিরাও উপস্থিত ছিলেন।
SSS/PB/DM
(Visitor Counter : 114
প্রতিরক্ষামন্ত্রক
নতুন দিল্লীতে নৌ-বাহিনীর সম্মাননা জ্ঞাপন অনুষ্ঠান
নয়াদিল্লী, ১৪ অক্টোবর, ২০২০
নৌ-বাহিনীতে নেতৃত্বদান, কর্মক্ষেত্রে পেশাদারি সাফল্য এবং সম্মানের সঙ্গে সেবা প্রদর্শনকারী নৌ-কর্মীদের সম্মান জানাতে নতুন দিল্লীর নৌসেনা কার্যালয়ে এক সম্মাননা জ্ঞাপন অনুষ্ঠানের আয়োজন করা হয়। নৌসেনা প্রধান অ্যাডমিরাল করমবীর সিং এবছর প্রজাতন্ত্র দিবসে এই পুরস্কার প্রাপকদের নাম ঘোষণা করেছিলেন। এবার একজন যুদ্ধ সেবা পদক, একজন নৌসেনা পদক এবং ৬ জন বিশিষ্ট সেবা পদক সহ মোট ৮ জন পুরস্কার পাচ্ছেন।
এদিনের অনুষ্ঠানে চিরাচরিত প্রথা মেনে ভারতীয় নৌবাহিনী সমস্ত পুরস্কার প্রাপকদের সম্মানে একটি আনুষ্ঠানিক কুচকাওয়াজের আয়োজন করে। তবে মহামারী পরিপ্রেক্ষিতে এবছর নৌবাহিনীর প্রতিটি কম্যান্ড কার্যালয়ে পৃথকভাবে নৌ-পুরস্কার প্রদান অনুষ্ঠান আয়োজিত হয়। এই পুরস্কার বিতরণী অনুষ্ঠানে উপস্থিত ছিলেন ভারতীয় নৌবাহিনীর বেশ কয়েকজন বরিষ্ঠ আধিকারিক এবং পুরস্কার প্রাপকদের স্ত্রী ও আত্মীয়-স্বজনরা। এই অনুষ্ঠান পরিচালনার সময় সামাজিক দূরত্ববিধি এবং কোভিড-১৯এর নিয়ম মেনে চলা হয়। তবে এই অনুষ্ঠানটি এমনভাবে পরিচালিত হয়েছে যাতে পুরস্কার প্রাপকদের কাছে এটি চিরস্মরণীয় হয়ে থাকে।
CG/SS/NS
(Visitor Counter : 87
প্রধানমন্ত্রীরদপ্তর
প্রধানমন্ত্রী কোভিডের ব্যবস্থাপনার জন্য সেনাবাহিনীর প্রস্তুতি ও উদ্যোগের পর্যালোচনা করেছেন
নতুন দিল্লি, ২৯শে এপ্রিল, ২০২১
প্রধানমন্ত্রী শ্রী নরেন্দ্র মোদীর সঙ্গে আজ সেনাবাহিনীর প্রধান জেনারেল এম এম নারাভানে সাক্ষাৎ করেছেন। তাঁরা কোভিড পরিস্থিতিতে সেনাবাহিনী যে সব উদ্যোগ নিয়েছে, সেগুলি নিয়ে আলোচনা করেন।
জেনারেল নারাভানে প্রধানমন্ত্রীকে জানান, সেনাবাহিনীর চিকিৎসা বিভাগের কর্মীরা বিভিন্ন রাজ্য সরকারকে সাহায্য করছেন। দেশের বিভিন্ন প্রান্তে সেনাবাহিনী, অস্থায়ী হাসপাতাল গড়ে তুলেছে।
জেনারেল নারাভানে আরো জানিয়েছেন, যে সব অঞ্চলে সম্ভব হচ্ছে, সেখানে সামরিক হাসপাতালে অসামরিক নাগরিকদের চিকিৎসার ব্যবস্থা করা হয়েছে। সাধারণ নাগরিকরা, তাঁদের নিকটবর্তী সেনা হাসপাতালে প্রয়োজনে যেতে পারেন।
প্রধানমন্ত্রীকে সেনাপ্রধান আরো জানিয়েছেন, সেনাবাহিনীর দক্ষ কর্মীরা প্রয়োজনে আমদানী করা অক্সিজেন সিলিন্ডার এবং বিশেষ ধরণের যানবাহন ব্যবহার করার কাজে প্রশাসনকে সাহায্য করছেন।
SC/CB/SFS
(
প্রধানমন্ত্রীরদপ্তর
প্রধানমন্ত্রী ১৮ই ফেব্রুয়ারি থানে ও দিভা-র মধ্যে সংযোগকারী রেললাইন জাতির উদ্দেশে উৎসর্গ করবেন
প্রধানমন্ত্রী মুম্বাই শহরতলির দুটি লোকাল ট্রেনের যাত্রার সূচনা করবেন
প্রায় ৬২০ কোটি টাকা ব্যয়ে নির্মিত এই অতিরিক্ত রেললাইনগুলি দূরপাল্লার ট্রেন এবং শহরতলির লোকাল ট্রেনের একই লাইনে চলার সমস্যা দূর করে তাদের যাত্রার পথ সুগম করবে
এই রেললাইনগুলির সুবাদে আরও ৩৬টি নতুন লোকাল ট্রেন চালু করা সম্ভব হবে
নতুন দিল্লি, ১৭ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আগামী ১৮ই ফেব্রুয়ারি ২০২২, বিকেল সাড়ে চারটেয় ভিডিও কনফারেন্সিং-এর মাধ্যমে থানে ও দিভা-র মধ্যে সংযোগকারী দুটি অতিরিক্ত রেললাইন জাতির উদ্দেশে উৎসর্গ করবেন। তিনি মুম্বাই শহরতলি রেলের দুটি লোকাল ট্রেনের যাত্রার সূচনা করবেন এবং অনুষ্ঠানে বক্তব্য রাখবেন।
মধ্য রেলের প্রধান জংশন স্টেশন হল ‘কল্যাণ’। দেশের উত্তর ও দক্ষিণ দিক থেকে আসা ট্রেনগুলি কল্যাণ স্টেশন পর্যন্ত এসে তারপর ছত্রপতি শিবাজী মহারাজ টার্মিনাস -এর দিকে চলে যায়। কল্যাণ এবং সিএসএমটি-এর মধ্যে চারটি রেললাইন আছে। এর মধ্যে দুটি লাইনে ধীরগতির লোকাল ট্রেন চলে, বাকি দুটি লাইনে দ্রুতগতির লোকাল, মেল, এক্সপ্রেস ও মালগাড়ি চালানো হয়। লোকাল ট্রেন এবং দূরপাল্লার ট্রেনের যাত্রাপথ আলাদা করতে এই দুটি অতিরিক্ত রেললাইনের পরিকল্পনা করা হয়েছিল।
থানে ও দিভা-র মধ্যে সংযোগকারী এই দুটি অতিরিক্ত রেললাইন নির্মাণে আনুমানিক ৬২০ কোটি টাকা খরচ হয়েছে। এর মধ্যে ১.৪ কিলোমিটার দীর্ঘ একটি রেল ফ্লাইওভার, ৩টি বড় সেতু এবং ২১টি ছোট সেতু রয়েছে। এই অতিরিক্ত রেললাইনগুলি দূরপাল্লার ট্রেন এবং শহরতলির লোকাল ট্রেনের একই লাইনে চলার সমস্যা দূর করে তাদের যাত্রার পথ সুগম করবে। এই রেললাইনগুলির সুবাদে আরও ৩৬টি নতুন লোকাল ট্রেন চালু করা সম্ভব হবে।
(CG/SD/SKD/
যুবওক্রীড়াবিষয়কমন্ত্রক
জাতীয় যুব উৎসব
নয়াদিল্লি, ২৭ জুন, ২০১৯
স্বামী বিবেকানন্দের জন্মবার্ষিকীতে প্রত্যেক বছর কেন্দ্রীয় যুব বিষয়ক ও ক্রীড়া মন্ত্রক ১২ থেকে ১৬ই জানুয়ারি জাতীয় যুব উৎসবের আয়োজন করে থাকে। প্রধানমন্ত্রী শ্রী নরেন্দ্র মোদী, ২০১৭ সালের ৩১শে ডিসেম্বর, ‘মন কি বাত’ অনুষ্ঠানে দেশের যুবকদের কন্ঠস্বর তুলে ধরার পরিকল্পনার কথা ভাগ করে নেন। ২০১৮ সালের ১২ই জানুয়ারি, ২২তম জাতীয় যুব উৎসবের উদ্বোধনী ভাষণে যুব সংসদ আয়োজন করার কথা বলেন প্রধানমন্ত্রী। যুবকদের কন্ঠস্বর তুলে ধরতে, জনসাধারণের বিষয়গুলির সঙ্গে যুবকদের আরও বেশি করে যুক্ত করতে এবং সাধারণ মানুষের দৃষ্টিকোণ থেকে তাঁদের মতামত নেওয়ার লক্ষ্যে ২০১৯ সালে জাতীয় যুব উৎসবের সঙ্গে জাতীয় যুব সংসদের আয়োজন করা হয়। এই জাতীয় যুব সংসদ উৎসবের সূচনা করেছিলেন স্বাধীন দায়িত্বপ্রাপ্ত কেন্দ্রীয় প্রতিমন্ত্রী কর্ণেল  রাজ্যবর্ধন রাঠোর। জাতীয়, রাজ্য এবং জেলাভিত্তিক এই উৎসবে ৮৮ হাজার যুবক-যুবতী অংশ নিয়েছিলেন। ২০১৯-এর ২৬শে ফেব্রুয়ারি নতুন দিল্লির ডঃ বি আর আম্বেদকর আন্তর্জাতিক কেন্দ্রে অংশগ্রহণকারীদের মধ্যে থেকে ৫৬ জন চূড়ান্ত পর্যায়ে বিচারকদের সামনে তাঁদের বক্তব্য তুলে ধরেন। সেখানে উপস্থিত ছিলেন কেন্দ্রীয় যুব বিষয়ক ও ক্রীড়ামন্ত্রী সহ বিশিষ্টজনেরা। ২৭শে ফেব্রুয়ারি প্রধানমন্ত্রী শ্রী নরেন্দ্র মোদী নতুন দিল্লির বিজ্ঞান ভবনে জাতীয় যুব সংসদ উৎসবের তিনজন বিজয়ীর হাতে পুরস্কার তুলে দেন। মন্ত্রকের তরফ থেকে ঘোষণা করা হয় যে, প্রত্যেক বছর ১২ই জানুয়ারি জাতীয় যুব পুরস্কার দেওয়া হবে।
লোকসভায় আজ এক প্রশ্নের লিখিত জবাবে একথা জানিয়েছেন স্বাধীন দায়িত্বপ্রাপ্ত কেন্দ্রীয় প্রতিমন্ত্রী শ্রী কিরেন রিজিজু।
CG/SS/DM
(Visitor Counter : 99
কৃষি মন্ত্ৰালয়
কৃষি আৰু সংশ্লিষ্ট খণ্ডত সহযোগিতাৰ বাবে ভাৰত আৰু চিলিৰ মাজত বুজাবুজি চুক্তি স্বাক্ষৰত অনুমোদন কেন্দ্ৰীয় কেবিনেটৰ
প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে ভাৰত চৰকাৰ আৰু চিলি চৰকাৰৰ মাজত কৃষি আৰু সংশ্লিষ্ট খণ্ডত সহযোগিতাৰ বাবে বুজাবুজিৰ চুক্তিত অনুমোদন জনাইছে।
এই বুজাবুজি চুক্তিত কৃষি আৰু সংশ্লিষ্ট খণ্ডত সহযোগিতাৰ ব্যৱস্থা কৰা হৈছে। ইয়াত পৰিকল্পনা কৰা সহযোগিতাৰ মূল ক্ষেত্ৰসমূহ হ’ল আধুনিক কৃষিৰ বিকাশৰ বাবে কৃষি নীতি, জৈৱিক সামগ্ৰীৰ দ্বিপাক্ষিক বাণিজ্যৰ সুবিধাৰ বাবে জৈৱিক কৃষি, দুয়োখন দেশতে জৈৱিক উৎপাদন বিকাশৰ লক্ষ্যৰে নীতিৰ আদান-প্ৰদানৰ প্ৰসাৰ। বিজ্ঞানৰ জৰিয়তে অংশীদাৰিত্বৰ সুযোগ অন্বেষণ কৰা আৰু ভাৰতীয় প্ৰতিষ্ঠান আৰু চিলিৰ প্ৰতিষ্ঠানসমূহৰ মাজত কৃষিক্ষেত্ৰত উদ্ভাৱনক প্ৰসাৰিত কৰিবলৈ উদ্ভাৱন, আৰু উমৈহতীয়া প্ৰত্যাহ্বানসমূহ মোকাবিলা কৰিবলৈ সহযোগিতা কৰা।
এই চুক্তিৰ অধীনত চিলি-ভাৰত কৃষি কৰ্মগোট গঠন কৰা হ’ব, যিয়ে এই বুজাবুজি চুক্তিখন ৰূপায়ণৰ তত্বাৱধান, পৰ্যালোচনা আৰু মূল্যায়নৰ লগতে অহৰহ যোগাযোগ আৰু সমন্বয় স্থাপনৰ বাবে দায়বদ্ধ হ’ব।
এই কৃষি কৰ্মগোটৰ বৈঠক বছৰত এবাৰ, সালসলনিকৈ চিলি আৰু ভাৰতত অনুষ্ঠিত হ’ব। এই বুজাবুজি চুক্তি স্বাক্ষৰৰ লগে লগে বলবৎ হ’ব আৰু ইয়াৰ কাৰ্যকৰীকৰণৰ তাৰিখৰ পৰা পাঁচ বছৰৰ বাবে বলবৎ থাকিব, তাৰ পিছত ইয়াক স্বয়ংক্ৰিয়ভাৱে আৰু পাঁচ বছৰৰ বাবে নবীকৰণ কৰা হ’ব।
প্রধানমন্ত্রীরদপ্তর
প্রধানমন্ত্রী বিশ্ব নেতৃবৃন্দের কাছ থেকে শুভেচ্ছাবার্তা পাচ্ছেন
নয়াদিল্লি, ২৪ মে, ২০১৯
প্রধানমন্ত্রী শ্রী নরেন্দ্র মোদী সদ্য-সমাপ্ত সাধারণ নির্বাচনে বিপুল জয়ের জন্য বিশ্ব নেতৃবৃন্দের কাছ থেকে এখনও শুভেচ্ছাবার্তা পাচ্ছেন। এঁদের মধ্যে শ্রীলঙ্কার রাষ্ট্রপতি মৈত্রীপালা সিরিসেনা, সৌদি আরবের রাজা সলমন বিন আব্দুলাজিজ আল সৌদ, মার্কিন রাষ্ট্রপতি ডোনাল্ড ট্রাম্প এবং নেপালের প্রাক্তন প্রধানমন্ত্রী পুষ্পকমল দহল ওরফে ‘প্রচণ্ড’ রয়েছেন।
শ্রীলঙ্কার রাষ্ট্রপতি শ্রী মৈত্রীপালা সিরিসেনা উভয় রাষ্ট্রের মধ্যে সম্পর্ক আরও নিবিড় করার লক্ষ্যে প্রধানমন্ত্রী শ্রী নরেন্দ্র মোদীর সঙ্গে কাজ করার ইচ্ছা প্রকাশ করেন। প্রধানমন্ত্রী, শ্রীলঙ্কার রাষ্ট্রপতিকে ধন্যবাদ জানান। দু’দেশের জনগণ এবং এই অঞ্চলের উন্নতির লক্ষ্যে আরও নিবিড়ভাবে কাজ করার তিনি ইচ্ছাও প্রকাশ করেছেন।
সৌদি আরবের রাজা প্রধানমন্ত্রী শ্রী নরেন্দ্র মোদীর নেতৃত্বে ভারতের জনগণের প্রগতি এবং সমৃদ্ধি কামনা করেন। প্রধানমন্ত্রী ভারত এবং সৌদি আরবের মধ্যে দ্বিপাক্ষিক সম্পর্ক আরও এগিয়ে নিয়ে যাওয়ার ক্ষেত্রে সৌদি রাজার ভূমিকার প্রশংসা করেছেন।
মার্কিন রাষ্ট্রপতি ডোনাল্ড ট্রাম্প অভূতপূর্ব নির্বাচনী সাফল্যের জন্য প্রধানমন্ত্রীকে শুভেচ্ছা জানান। জাপানের ওসাকায় আসন্ন জি-২০ শীর্ষ সম্মেলনে উভয় নেতা দ্বিপাক্ষিক এবং আন্তর্জাতিক বিভিন্ন বিষয় নিয়ে আলোচনা করার পরিকল্পনা করেন। দু’দেশের মধ্যে কৌশলগত অংশীদারিত্ব বৃদ্ধির ক্ষেত্রে তাঁরা একযোগে কাজ করারও সিদ্ধান্ত নেন আলাপচারিতায়।
SSS/CB/DM
(Visitor Counter : 103
নির্বাচনকমিশন
মেঘালয়ে এক পর্বে ১১ই এপ্রিল ভোটগ্রহণ
নয়াদিল্লি, ৮ এপ্রিল, ২০১৯
মেঘালয়ের দুটি লোকসভা কেন্দ্রে আগামী ১১ই এপ্রিল এক দফায় ভোটগ্রহণ করা হবে। শিলং এবং তুরা লোকসভা কেন্দ্রে মোট ১৮৯২৭১৬ জন ভোটদাতা তাঁদের ভোটাধিকার প্রয়োগ করবেন। এঁদের মধ্যে ৯৩৬৫৭৯ জন পুরুষ এবং ৯৫৬১৩৭ জন মহিলা ভোটদাতা।
একজন মহিলা সহ ন’জন প্রার্থী দুটি কেন্দ্রে প্রতিদ্বন্দ্বিতা করবেন।
সুষ্ঠু নির্বাচনের লক্ষ্যে রাজ্য জুড়ে ৩১৬৯টি ভোটগ্রহণ কেন্দ্র খোলা হয়েছে।
CG/CB/DM
(Visitor Counter : 63
স্বাস্থ্যওপরিবারকল্যাণমন্ত্রক
কোভিড ত্রাণের বিষয়ে সর্বশেষ তথ্য
নয়াদিল্লী, ১১ মে, ২০২১
কেন্দ্র ২৭ এপ্রিল থেকে বিভিন্ন রাষ্ট্র ও সংগঠনের পক্ষ থেকে অভূতপূর্ব কোভিড সংক্রমণের বিরুদ্ধে লড়াইয়ে আন্তর্জাতিক ত্রাণ ও সহায়তা গ্রহণ করছে। রাজ্য ও কেন্দ্রশাসিত অঞ্চলগুলির কাছে এইসব সামগ্রী যাতে দ্রুতভাবে পাঠানো যায় তার জন্য সম্পূর্ণ সরকারি উদ্যোগ বিভিন্ন মন্ত্রক ও দপ্তর একযোগে কাজ করে চলেছে।
২৭ এপ্রিল থেকে ১০ মে পর্যন্ত সড়কপথে ও বিমানে ৯২০০টি অক্সিজেন কনসেনট্রেটর, ৫২৪৩টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ৫৯১৩টি ভেন্টিলেটর/বাইপ্যাপ এবং ৩ লক্ষ ৪৪ হাজার রেমডেসিভিরের ভয়েল পাঠানো হয়েছে।
১০ মে সংযুক্ত আরব আমিরশাহী, ইজরায়েল, মার্কিন যুক্তরাষ্ট্র ও নেদারল্যান্ডস থেকে যেসব সামগ্রী এসেছে তারমধ্যে রয়েছে : ৬১০টি ভেন্টিলেটর/বাইপ্যাপ/সিপ্যাপ, ৩০০টি অক্সিজেন কনসেনট্রেটর এবং ১২ হাজার ৬০০ স্ট্রিপ ফেভিপিরাভির। প্রতিটি স্ট্রিপে ৪০টি করে ট্যাবলেট রয়েছে।
কেন্দ্রীয় স্বাস্থ্য মন্ত্রক রাজ্য ও কেন্দ্রশাসিত অঞ্চলগুলি যাতে দ্রুত এইসব সামগ্রী পায় সেটি নিশ্চিত করছে। মন্ত্রকের কো-অর্ডিনেশন সেল বিদেশ থেকে আসা কোভিড ত্রাণ সামগ্রী সকলের মধ্যে বন্টন করছে। ২৬ এপ্রিল থেকে এই সেল কাজ শুরু করেছে। দোসরা মে থেকে স্বাস্থ্য মন্ত্রক এ বিষয়ে সাধারণ পরিচালন পদ্ধতি মেনে চলছে।
(CG/CB /NS
আবাসনএবংশহরাঞ্চলেরদারিদ্র্যদূরীকরণমন্ত্রক
শ্রী হরদীপ সিং পুরি আগামীকাল ১৪-তম 'আরবান মোবিলিটি কনফারেন্স- ২০২১' এর উদ্বোধন করবেন
কেন্দ্রীয় মন্ত্রী বিভিন্ন রাজ্য/ শহরকে "গণ পরিবহনের শ্রেষ্ঠত্বের জন্য" পুরস্কৃত করবেন
নতুন দিল্লি, ২৮ অক্টোবর, ২০২১
কেন্দ্রীয় নগরোন্নয়ন মন্ত্রকের পক্ষ থেকে আগামীকাল ২৯, অক্টোবর, ১৪-তম আরবান মোবিলিটি ইন্ডিয়া কনফারেন্সের আয়োজন করা হয়েছে। ভিডিও কনফারেন্স এবং ওয়েবিনারের মাধ্যমে সারাদিন ধরে এই সম্মেলন চলবে। কেন্দ্রীয় নগরোন্নয়ন মন্ত্রী শ্রী হরদীপ এস পুরি এই সম্মেলনের উদ্বোধনী এবং সমাপ্তি ভাষণ দেবেন।
এবারের সম্মেলনের মূল বিষয়বস্তু, "মোবিলিটি ফর অল" বা সকলের জন্য গতিশীলতা। যা অন্তর্ভুক্তিমূলক নগর পরিবহনের প্রচার করে।
এই দৃষ্টিভঙ্গি সমাজের সকল অংশের, মূলত বিশেষ ভাবে অক্ষম, বয়স্ক, মহিলা এবং শিশুদের বিভিন্ন চাহিদার প্রতি মনোনিবেশ করে। এর পাশাপাশি সাশ্রয়ী, পরিষ্কার, নিরাপদ, তথ্যপূর্ণ এবং দক্ষ ও গ্রহণযোগ্য নগর পরিবহনকে উন্নীত করার জন্য বিবেচনা করা হয়।
সম্মেলনের উদ্বোধনী অনুষ্ঠানে স্বাগত ভাষণ দেবেন কেন্দ্রীয় নগরোন্নয়ন মন্ত্রকের সচিব শ্রী দুর্গা শংকর মিশ্র। এরপর সংক্ষিপ্ত ভাষণ দেবেন জার্মান ফেডারেল মিনিস্ট্রি ফর ইকোনমিক কোঅপারেশন অ্যান্ড ডেভলপমেন্ট-এর মহানির্দেশক অধ্যাপক ডক্টর ক্লডিয়া ওয়ার্নিং।
এরপর প্লেনারি সেশনে, "অর্থনৈতিক উন্নয়ন এবং নগরকেন্দ্রিক গতিশীলতা" শীর্ষক বিষয়ে মডারেটর হিসেবে উপস্থিত থাকবেন কেন্দ্রীয় নগরোন্নয়ন মন্ত্রকের সচিব শ্রী দুর্গা শংকর মিশ্র।
কনক্লেভ সেশানে " ইন্ডিয়া অ্যাট ৭৫, মোবিলিটি ফর অল"-এই বিষয় সরকারের বিভিন্ন নীতি, সংস্কার প্রভৃতি বিষয় নিয়ে আলোকপাত করা হবে।
কেন্দ্রীয় মন্ত্রী শ্রী হরদীপ সিং পুরি নগর কেন্দ্রিক গণপরিবহনে শ্রেষ্ঠত্বের জন্য বিভিন্ন রাজ্য ও শহরকে পুরস্কৃত করবেন।
প্রধানমন্ত্রী শ্রী নরেন্দ্র মোদীর নেতৃত্বে বর্তমানে সারা দেশ জুড়ে জাতীয় উন্নয়নের জন্য " সবকা সাথ সবকা বিকাশ " এই বিষয়ের উপর গুরুত্ব দেওয়া হয়েছে।
ভারত সরকার ২০০৬ সালে জাতীয় আরবান ট্রান্সপোর্ট পলিসি গ্রহণ করেন, এই নীতি অনুযায়ী বিভিন্ন শহর এবং রাজ্যের মধ্যে গণপরিবহন ব্যবস্থা জোরদার করা হয়। যাতে সমাজের সকল স্তরের মানুষের সুবিধা গ্রহণ করতে পারেন।
ভারত সরকারের ন্যাশনাল আরবান ট্রান্সপোর্ট পলিসি সুষ্ঠু রূপায়নের ক্ষেত্রে আন্তর্জাতিক সম্মেলন ও প্রদর্শনীর আয়োজন করা হয়েছে। যে সম্মেলনে বিশেষজ্ঞরা এ বিষয়ে নিজেদের মধ্যে মতবিনিময় করবেন।
CG/ SB
(Visitor Counter : 93
তথ্যওসম্প্রচারমন্ত্রক
৫৩তম আইএফএফআই-তে স্পেনের চলচ্চিত্র পরিচালক কার্লোস সাউরাকে সত্যজিৎ রায় লাইফটাইম অ্যাচিভমেন্ট সম্মান প্রদান করা হবে
এবারের আইএফএফআই-তে ফ্রান্স হল ‘স্পটলাইট’ দেশ
৫৩তম আইএফএফআই-তে ৭৯টি দেশের ২৮০টি চলচ্চিত্র প্রদর্শিত হবে
উদ্বোধনী ছবি ‘আলমা অ্যান্ড অসকার’ এবং উৎসব শেষ হবে ‘পারফেক্ট নাম্বার’ ছবি দিয়ে
নয়াদিল্লি, ১৪ নভেম্বর ২০২২
৫৩তম ভারতীয় আন্তর্জাতিক চলচ্চিত্র উৎসব আইএফএফআই-তে স্পেনের চলচ্চিত্র পরিচালক কার্লোস সাউরাকে সত্যজিৎ রায় লাইফটাইম সম্মান প্রদান করা হবে। কেন্দ্রীয় তথ্য ও সম্প্রচার প্রতিমন্ত্রী ডঃ এল মুরুগন আজ একথা ঘোষণা করেছেন। প্রসঙ্গত, আগামী ২০-২৮ নভেম্বর গোয়ায় এই আন্তর্জাতিক চলচ্চিত্র উৎসব অনুষ্ঠিত হতে চলেছে। নতুন দিল্লিতে আজ এই উৎসব উপলক্ষে সাংবাদিক সম্মেলনে উৎসব অধিকর্তা এবং এফএফডিসি-র মহানির্দেশক শ্রী রবীন্দর ভাকের জানান, এবারের এই উৎসবে ৭৯টি দেশের ২৮০টি ছবি দেখানো হবে। তিনি আরও বলেন, ভারত থেকে ২৫টি ফিচার ফিল্ম এবং ২০টি নন-ফিচার ফিল্ম ইন্ডিয়ান প্যানোরামা বিভাগে প্রদর্শিত হবে, আর আন্তর্জাতিক বিভাগে ১৮৩টি ছবি থাকছে। তথ্য ও সম্প্রচার মন্ত্রকের সচিব শ্রী অপূর্ব চন্দ্র এই সাংবাদিক সম্মেলনে উপস্থিত ছিলেন।
স্পেনের চলচ্চিত্র পরিচালক কার্লোস সাউরা ইতিপূর্বে বার্লিন চলচ্চিত্র উৎসবে তাঁর ‘ডেপ্রিসা ডেপ্রিসা’ ছবির জন্য শ্রেষ্ঠ পরিচালকের সম্মান ‘গোল্ডেন বিয়ার’ পান। এর পাশাপাশি ‘লা কাজা’ এবং ‘পিপারমিন্ট ফ্র্যাপে’-র জন্য দুটি ‘সিলভার বিয়ার’ অর্জন করেন। তিনি ‘কার্মেন’-এর জন্য বাফটা এবং অন্য পুরস্কারের পাশাপাশি কান চলচ্চিত্র উৎসবে তিনটি সম্মান অর্জন করেন। তাঁকেই এবার আইএফএফআই-এর তরফ থেকে সত্যজিৎ রায় লাইফটাইম অ্যাচিভমেন্ট পুরস্কারে সম্মানিত করা হবে।
এবারের এই আন্তর্জাতিক চলচ্চিত্র উৎসবের উদ্বোধনী ছবি হল অস্ট্রিয়ার চলচ্চিত্র ‘আলমা অ্যান্ড অসকার’ যেটি ডায়টার বার্নার পরিচালনা করেছেন। অন্যদিকে, এবারের চলচ্চিত্র উৎসব শেষ হবে ক্রিসতফ জানুসি-র ‘পারফেক্ট নাম্বার’ ছবি দিয়ে।
আন্তর্জাতিক বিভাগে প্রথিতযশা চলচ্চিত্রকার বব র্যাফেলসন, ইভান রিয়েতম্যান, পিটার বোগদানোভিচ, ডগলাস ট্রাম্বল এবং মণিকা ভিত্তি-র প্রতি শ্রদ্ধা জানানো হবে।
উৎসবের উদ্বোধনী অনুষ্ঠানের থিম হিসেবে থাকছে ‘আজাদি কা অমৃত মহোৎসব’-এর অঙ্গ হিসেবে গত ১০০ বছরে ভারতীয় চলচ্চিত্রের উদ্ভাবন।
PG/AB/DM
(Visitor Counter : 142
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫৬ কোটি ৮১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.২৫ কোটির বেশি অব্যবহৃত টিকার ডোজ রয়েছে
নতুন দিল্লি, ১৭ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১৭ আগষ্ট পর্যন্ত ৫৬ কোটি ৮১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ১ কোটি ০৯ লক্ষ ৩২ হাজার ৯৬০ টি ডোজ সরবরাহ করা হবে। এ পর্যন্ত ৫৫ কোটি ১১ লক্ষ ৫১ হাজার ৯৯২ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,২৫,৫২,৫২৩ টি টিকার ডোজ রয়েছে।
CG/SB
(
ক্রেতা, খাদ্যএবংগণবন্টনমন্ত্রক
২০২১-২২ খরিফ বিপণন মরশুমে ধান সংগ্রহ থেকে প্রায় ১১ লক্ষ ৫৭ হাজার কৃষক লাভবান হয়েছেন
কৃষকরা তাদের উৎপাদিত ফসলের জন্য ন্যূনতম সহায়ক মূল্য হিসেবে ৪১ হাজার ৬৬ কোটি টাকার বেশি পেয়েছেন
নতুন দিল্লি, ০৯ নভেম্বর, ২০২১
কেন্দ্রীয় খাদ্য ও গণবন্টন দপ্তর ২০২১-২২ খরিফ বিপণন মরশুমে ৮ নভেম্বর পর্যন্ত ২ কোটি ৯ লক্ষ ৫২ হাজার মেট্রিকটনের বেশি ধান সংগ্রহ করেছে। বিপুল পরিমাণ এই ধান চণ্ডীগড়, গুজরাট, হরিয়ানা, হিমাচল প্রদেশ, জম্মু ও কাশ্মীর, পাঞ্জাব, উত্তরপ্রদেশ, উত্তরাখণ্ড, তেলেঙ্গানা, রাজস্থান, কেরালা, তামিলনাড়ু এবং বিহার থেকে সংগ্রহ করা হয়েছে।
খরিফ মরশুমে ধান সংগ্রহ বাবদ প্রায় ১১ লক্ষ ৫৭ হাজার কৃষক লাভবান হয়েছেন এবং উৎপাদিত ফসলের ন্যূনতম সহায়ক মূল্য হিসেবে ৪১ হাজার ৬৬ কোটি ৮০ লক্ষ টাকা পেয়েছেন।
২০২১-২২ খরিফ বিপণন মরশুমে ধান সংগ্রহ সুষ্ঠুভাবে বিগত বছরগুলির মতো এগিয়ে চলেছে। ন্যূনতম সহায়ক মূল্যে এই শস্য সংগ্রহ করা হচ্ছে।
CG/BD/SKD/
(Visitor Counter : 127
যুবওক্রীড়াবিষয়কমন্ত্রক
কেন্দ্রীয় ক্রীড়া মন্ত্রক ক্রীড়াবিদদের নাম অনুসারে সমস্ত নতুন, উন্নতমানের ক্রীড়া সুবিধা কেন্দ্রগুলির নাম রাখার সিদ্ধান্ত নিয়েছে
নয়াদিল্লী, ১৭ জানুয়ারি, ২০২১
দেশের ক্রীড়া ব্যক্তিত্বদের সম্মান জানাতে কেন্দ্রীয় ক্রীড়া মন্ত্রক স্পোর্টস অথরিটি অফ ইন্ডিয়া -এর সমস্ত নতুন, উন্নতমানের ক্রীড়া সুবিধা কেন্দ্রগুলির নাম ক্রীড়াবিদদের নামে রাখার সিদ্ধান্ত নিয়েছে। যেসমস্ত ক্রীড়া ব্যক্তিত্ব ভারতীয় খেলাধুলায় বিশেষ অবদান রেখেছেন তাদের নামেই নামাঙ্কিত করা হবে।
এই কর্মসূচির প্রথম পর্যায়ে লক্ষ্মৌয় জাতীয় উৎকর্ষতা কেন্দ্রের সাঁতার প্রশিক্ষণ কেন্দ্র এবং নব নির্মিত শীততাপ নিয়ন্ত্রিত কুস্তি প্রশিক্ষণ হল, ভোপালের জাতীয় উৎকর্ষতা কেন্দ্রের অন্তর্গত ১০০ শয্যা বিশিষ্ট ছাত্রাবাস, শোনপতে জাতীয় উৎকর্ষতা কেন্দ্রের আওতায় ছাত্রীবাস ও বহু কাজে ব্যবহৃত হল,গুয়াহাটিতে নব নির্মিত ছাত্রাবাস, কর্মীদের থাকার জায়গা ইত্যাদি স্থান স্থানীয় তারকা ক্রীড়াবিদদের নামে নামকরণ করা হয়েছে।
এই সিদ্ধান্তের কথা ঘোষণা করে কেন্দ্রীয় ক্রীড়া ও যুব বিষয়ক মন্ত্রী শ্রী কিরেন রিজিজু জানান, ক্রীড়াবিদদের প্রাপ্য সম্মান জানাতে এবং তরুণ প্রজন্মকে খেলাখুলার প্রতি আগ্রহী করে তুলতে ও খেলাধুলাকে জীবনের পেশা হিসেবে গ্রহণ করার বিষয়ে উৎসাহদানে এই সিদ্ধান্ত নেওয়া হয়েছে। সরকার ইতিমধ্যেই অতীতের ক্রীড়াবিদদের যথাযথ সম্মান ও মর্যাদা প্রদান করেছে। তাঁরা যাতে মর্যাদার সঙ্গে জীবনযাপন করতে পারেন, তা সুনিশ্চিত করতে সমস্ত রকম সহায়তা প্রদান করা হয়েছে বলে তিনি জানান।শ্রী রিজিজু বলেন এই নব নির্মিত সমস্ত সুবিধাযুক্ত ক্রীড়া কেন্দ্রগুলি ক্রীড়াবিদদের নামে নামকরণ করার মাধ্যমে তাঁদের প্রতি সরকারের দায়বদ্ধতা প্রকাশিত হয়েছে ।
মানবসম্পদবিকাশমন্ত্রক
"এক ভারত শ্রেষ্ঠ ভারত" বোধের চেতনা ছড়িয়ে দিতে এবং যুবসমাজকে মৌলিক কর্তব্য সম্পর্কে সংবেদনশীল করে তুলতে পাঞ্জাবের কেন্দ্রীয় বিশ্ববিদ্যালয়ের এক ভারত শ্রেষ্ঠ ভারত  ক্লাব, মৌলিক কর্তব্যগুলি মনে করানোর বিষয়ে "এ রিমাইন্ডার অন ফান্ডামেন্টাল ডিউটিস” শীর্ষক একটি ছোট ভিডিও'র সূচনা করেছে
নতুন দিল্লি, ৩১ মে, ২০২০
আমাদের মৌলিক কর্তব্য সম্পর্কে যুবসমাজকে সংবেদনশীল করে তোলার লক্ষ্যে, পাঞ্জাবের ভাথিন্ডার কেন্দ্রীয় বিশ্ববিদ্যালয়, আমাদের মৌলিক কর্তব্যগুলি সম্পর্কে মনে করানো নিয়ে "এ রিমাইন্ডার অন ফান্ডামেন্টাল ডিউটিস”শীর্ষক একটি ছোট ভিডিওর সূচনা করেছে। পাঞ্জাবের ভাথিন্ডার কেন্দ্রীয় বিশ্ববিদ্যালয়ের অন্তর্গত এক ভারত শ্রেষ্ঠ ভারত  ক্লাব "এক ভারত শ্রেষ্ঠ ভারত" কর্মসূচির আওতায় কেন্দ্রীয় মানব সম্পদ উন্নয়ন মন্ত্রক এবং ইউজিসির নির্দেশনা অনুযায়ী ও বিশ্ববিদ্যালয়ের উপাচার্য অধ্যাপক আর.কে.কোহলির সহায়তায় এই ভিডিওটি তৈরি করেছে।
এই ভিডিওটির উদ্দেশ্য হ'ল প্রত্যেক ব্যক্তিকে দায়বদ্ধ নাগরিক হিসাবে আমাদের বিধিবদ্ধ কর্তব্যগুলি মেনে চলার জন্য উদ্বুদ্ধ করা,কোভিড -১৯ এর বিস্তার মোকাবিলায় সরকার যে প্রতিরোধমূলক নির্দেশিকা জারি করেছে, তা অনুসরণের জন্য উৎসাহিত করা এবং সকলকেই "সঙ্কল্প সে সিদ্ধি কি অওর" কর্মসূচিতে সামিল হওয়ার জন্য আহ্বান জানানো। এই ভিডিওটিতে পাঞ্জাবের ভাথিন্ডার কেন্দ্রীয় বিশ্ববিদ্যালয়ের অন্তর্গত এক ভারত শ্রেষ্ঠ ভারত  ক্লাবের ২৮ জন শিক্ষার্থী-স্বেচ্ছাসেবী দেশের ২৮টি রাজ্যের প্রতিনিধিত্ব করেছেন এবং সংশ্লিষ্ট রাজ্যের নিজ নিজ আঞ্চলিক ভাষায় মৌলিক কর্তব্যগুলির অনুবাদ তুলে ধরেছেন।
বিস্তারিত জানতে-
https://twitter.com/EBSB_MHRD/status/1265896852232134656 দেখুন।
(CG/SS
কৃষিমন্ত্রক
প্রধানমন্ত্রী কিষাণ কর্মসূচি – কৃষি ও কৃষককল্যাণে এক যুগান্তকারী পদক্ষেপ
প্রত্যক্ষ সুফল হস্তান্তরের কাজে গতি ও স্বচ্ছতা বৃদ্ধি পেয়েছে এই কর্মসূচির মাধ্যমে
নয়াদিল্লি, ২১ নভেম্বর ২০২২
‘প্রধানমন্ত্রী কিষাণ কর্মসূচি’ হল কেন্দ্রীয় সরকারের এমনই একটি কৃষককল্যাণ কর্মসূচি যার মাধ্যমে যে সমস্ত কৃষকের নিজস্ব জমি রয়েছে তাঁদের সংশ্লিষ্ট ব্যাঙ্ক অ্যাকাউন্টগুলিতে বছরে কেন্দ্রীয় সহায়তা বাবদ ৬ হাজার টাকা করে হস্তান্তর করা হয়। কৃষক ও তাঁর পরিবারের আর্থিক প্রয়োজন মেটাতেই এই কেন্দ্রীয় সহায়তার যোগান দেওয়া হয়। তবে, অবস্থাপন্ন কৃষক পরিবারগুলিকে অবশ্য এই আওতার বাইরে রাখা হয়েছে।
‘প্রধানমন্ত্রী কিষাণ কর্মসূচি’র সূচনা ২০১৯-এর ২৪ ফেব্রুয়ারি। প্রধানমন্ত্রী স্বয়ং এটির সূচনা করেন। বিশ্বের বৃহত্তম সুফল হস্তান্তর কর্মসূচিগুলির মধ্যে এটি হল অন্যতম। সরকারি এই কর্মসূচির মাধ্যমে উপকৃত হয়েছেন কোটি কোটি কৃষক পরিবার। কোনো মধ্যসত্ত্বভোগী বা দালালের এক্ষেত্রে কোনো ভূমিকা নেই। সংশ্লিষ্ট সুফল গ্রহীতাদের নাম নথিভুক্ত করা এবং তাঁদের ব্যক্তিগত খুঁটিনাটি বিষয় যাচাই বা পরীক্ষা করে দেখার মধ্যে কোনরকম অস্বচ্ছতারও অবকাশ নেই। আধুনিক প্রযুক্তিগত ব্যবস্থায় দ্রুততার সঙ্গেই আর্থিক সহায়তা পৌঁছে দেওয়া হয় সংশ্লিষ্ট কৃষক পরিবারগুলির ব্যাঙ্ক অ্যাকাউন্টে।
‘প্রধানমন্ত্রী কিষাণ কর্মসূচি’র আওতায় প্রথম কিস্তি প্রদানকালে উপকৃত কৃষকের সংখ্যা ছিল ৩ কোটি ১৬ লক্ষ। কিন্তু, গত তিন বছরে এই সংখ্যা তিনগুণ বৃদ্ধি পেয়ে ১০ কোটির মাত্রা ছাড়িয়ে গেছে। এই তিন বছরে ২ লক্ষ কোটি টাকারও বেশি সুফল হস্তান্তরিত হয়েছে সংশ্লিষ্ট কৃষক পরিবারগুলির কাছে। এর মধ্যে আবার ১ কোটি ৬০ টাকারও বেশি হস্তান্তর করা হয় অতিমারীর কারণে লকডাউনের সময় থেকে।
‘প্রধানমন্ত্রী কিষাণ কর্মসূচি’র বাস্তবায়নে ডিজিটাল প্রযুক্তির ব্যবহার ও প্রয়োগ সফল হওয়ার কারণে কৃষি অনুকূল একটি ডিজিটাল ব্যবস্থা বা মঞ্চ গড়ে তোলার কাজ শুরু করা হয়েছে কেন্দ্রীয় সরকারের পক্ষ থেকে। কৃষিক্ষেত্রে এটি হয়ে উঠবে আরও একটি কৃষি-বান্ধব তথা কৃষককল্যাণ কর্মসূচি। এই ব্যবস্থায় সংশ্লিষ্ট কৃষকদের জমি সম্পর্কিত বিভিন্ন তথ্য সংগ্রহ করা হবে রাজ্যগুলি থেকে এবং তা এই নতুন কর্মসূচিটিতে যথাযথভাবে নথিভুক্ত থাকবে। কৃষকদের ই-কেওয়াইসি এবং আধার-ভিত্তিক সহায়তা প্রদানের পদ্ধতিকে আরও ব্যাপকভাবে কাজে লাগানোর উদ্যোগ নিয়েছে কেন্দ্রীয় কৃষি মন্ত্রক। এর ফলে যদি কোনো কৃষকের মৃত্যু ঘটে বা কোনো কৃষক তাঁর জমি বিক্রি করে দেন, সেক্ষেত্রে সর্বশেষ তথ্য নথিভুক্তির মাধ্যমে সংশ্লিষ্ট কৃষক পরিবারগুলিকে সুফল হস্তান্তর কর্মসূচির আওতা থেকে বাদ দেওয়া হবে। ফলে, স্বচ্ছতা বজায় থাকবে সমগ্র প্রক্রিয়াটির মধ্যে।
‘প্রধানমন্ত্রী কিষাণ কর্মসূচি’ প্রকৃত অর্থেই কৃষি ও কৃষককল্যাণে একটি যুগান্তকারী পদক্ষেপ। সংশ্লিষ্ট কৃষকদের কাছে প্রতি চার মাস অন্তর সুফল হস্তান্তরের কাজে গতি ও স্বচ্ছতা বজায় রাখার ক্ষেত্রে এই কর্মসূচি হল সরকারের সময়োচিত একটি সঠিক ও সফল পদক্ষেপ।
PG/SKD/DM
(Visitor Counter : 146
প্রধানমন্ত্রীরদপ্তর
সিআরপিএফ-এর প্রতিষ্ঠা দিবসে জওয়ানদের অভিনন্দন প্রধানমন্ত্রীর
নয়াদিল্লি, ২৭ জুলাই ২০২৩
প্রধানমন্ত্রী শ্রী নরেন্দ্র মোদী সিআরপিএফ-এর প্রতিষ্ঠা দিবসে বীর জওয়ানদের অভিনন্দন জানিয়েছেন। তিনি বলেছেন, দেশের নিরাপত্তা রক্ষায় তাঁদের অবিচল নিষ্ঠা সত্যিই প্রশংসার যোগ্য।
এক ট্যুইটে প্রধানমন্ত্রী বলেছেন :
“সিআরপিএফ-এর প্রতিষ্ঠা দিবসে সমস্ত বীর জওয়ানদের অভিনন্দন জানাই। আমাদের দেশ তাঁদের বীরত্ব, আত্মত্যাগ এবং নিঃস্বার্থ সেবার মনোভাবকে গভীরভাবে সম্মান করে। দেশের নিরাপত্তার রক্ষায় তাঁদের অবিচল নিষ্ঠা সত্যিই প্রশংসার যোগ্য। @crpfindia”
AC/AB/DM
(